《诚意伯祠》
明代·游朴

蠖屈龙蟠欲有须，经纶草昧见雄图。风云耦合天为授，日月重开手自扶。

汤相何心先就桀，汉臣遗恨失吞吴。亦知杀运关真宰，圣哲空纡济世谟。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。